
EGYÜTTMŰKÖDŐI MEGÁLLAPODÁS
amely létrejött egyrészről:
	Önkormányzat neve:
	BUDAKÖRNYÉKI ÖNKORMÁNYZATI TÁRSULÁS

	Székhely:
	2092 Budakeszi, Fő utca 179.

	Törzskönyvi azonosító szám(PIR):
	818360

	Adószám:
	15818360-2-13

	Aláírásra jogosult képviselője:
	Dr. Győri Ottilia, elnök

	(a továbbiakban: Kedvezményezett)



másrészről:
	[bookmark: _Hlk199150092][bookmark: _Hlk207126522]Önkormányzat neve:
	TELKI KÖZSÉG ÖNKORMÁNYZATA

	Székhely:
	2089 Telki, Petőfi utca 1.

	Törzskönyvi azonosító szám (PIR):
	734862

	Adószám:
	15734862-2-13

	Aláírásra jogosult képviselője:
	Deltai Károly polgármester

	(a továbbiakban: Együttműködő tag)



(Kedvezményezett és Együttműködő tag a továbbiakban együttesen: Felek)

1. Előzmény

1.1. A Közigazgatási és Területfejlesztési Minisztérium (székhelye : 1054 Budapest, Akadémia u. 3.), mint támogató (a továbbiakban: Minisztérium) a Budakeszi Önkormányzati Társulás által a Versenyképes Járások Programban benyújtott "Út- és járdaépítés – valamennyi a Budakeszi Járáshoz tartozó településen” megnevezésű támogatási igényt (a továbbiakban támogatási igény vagy Projekt) elbírálta, és - összhangban a fejezeti kezelésű előirányzatok és a központi kezelésű előirányzatok kezeléséről és felhasználásáról szóló 4/2024. (IV.11.) KTM rendeletben, illetőleg az államháztartásról szóló 2011. évi CXCV. törvény (a továbbiakban Áht.) 48. §(1) bekezdésében foglaltakkal annak támogatásáról döntött.

1.2. Felek rögzítik, hogy Együttműködő tag tagönkormányzata a Budakörnyéki Önkormányzati Társulás Kedvezményezettnek. 


1.3. A Magyar Államkincstár részéről, jelen megállapodás melléklete szerinti – 2026. március 25-én kelt, 1563/7088/162/2/2026 iktatószámú - támogatói okirat (a továbbiakban: Támogatói Okirat) Kedvezményezett részére került kiállításra, a támogatás összege 250.000.000.-Ft, mely Kedvezményezett számára kiutalásra került.

1.4. A Támogatói Okirat módosítására nem került sor. Kedvezményezett kezdeményezte Együttműködő tag bevonását valamint a Támogatói Okirat ennek megfelelő módosítását. Kedvezményezett a megvalósítást követő beszámoló keretében megküldi a Támogatónak a Kedvezményezett és a Együttműködő tag által a támogatott tevékenység megvalósítása és a támogatási összeg felhasználása tárgyában megkötött megállapodást.

1.5. Fentiek alapján Felek a Támogatói Okiratban foglaltak elfogadása és teljesítése érdekében az alábbiakat rögzítik:


2. Felek együttműködése a Támogatói Okirat alapján

2.1. Felek a Támogatói Okirat, valamint az Általános Szerződési Feltételekben foglalt minden, a közreműködőre/együttműködőre vonatkozó rendelkezést megismerték és elfogadják. Együttműködő tag a rá vonatkozó rendelkezések szerint köteles eljárni, nyilatkozataikat megtenni.

2.2. Az Együttműködő tag az alábbi feladatokat látja el, a Támogatói Okiratban, valamint az Általános Szerződési Feltételekben meghatározottak szerint:

· Telki 1347 Hrsz alatt felvett ingatlanok tekintetében az út felújításával, valamint járda, zebra és hozzátartozó közvilágítás építésével kapcsolatos tervezési, kivitelezési munkák közbeszerzése, elvégzése, lebonyolítása saját nevében. 

2.3. Kedvezményezett meghatalmazza Együttműködő tagot, a fenti feladatok elvégzésére.

2.4.Kedvezményezett, a részére továbbított támogatási összegből – bruttó 11 588 012 Ft azaz Tizenegymillió-ötszáznyolcvannyolcezer-tizenkettő forint összeget ad át Együttműködő tag részére a Telki Község Önkormányzatának ……………………………… sz. bankszámlájára.

2.4. Együttműködő tag vállalja, hogy a projekt megvalósítása esetében felmerülő további költséget, mint saját költséget, saját költségvetésből biztosítja.

2.5. Kedvezményezett és Együttműködő tag vállalja, hogy teljes mértékben együttműködnek minden, a Támogatói Okirat, valamint az Általános Szerződési Feltételek alapján jogosult ellenőrző szervvel (Támogató, Minisztérium, Állami Számvevőszék, Kormányzati Ellenőrzési Hivatal stb.), és azok számára minden szükséges dokumentumot rendelkezésre bocsátani.

2.6. Együttműködő tag megad a Kedvezményezettel együttműködve minden olyan dokumentumot és információt, amely a Támogatói Okirat, valamint az Általános Szerződési Feltételek alapján a Kedvezményezett számára dokumentációs, nyilvántartási vagy beszámolási kötelezettséget jelent.

3. Egyéb rendelkezések

3.1. Együttműködő tag vállalja, hogy a projekt lezárását követő 10 (tíz) évig megőrzi a teljesítéssel kapcsolatos valamennyi dokumentumot, és a Kedvezményezett vagy az ellenőrző szervek kérésére azokat rendelkezésre bocsátja.

3.2. A jelen Megállapodásban nem szabályozott kérdésekben a Támogatói Okirat, az Általános Szerződési Feltételek és a vonatkozó jogszabályok (Polgári Törvénykönyv) rendelkezései az irányadóak.

3.3. Jelen Megállapodás a Támogatói Okirat visszavonása vagy a Projekt megszűnése esetén azonnali hatállyal megszűnik, melynek esetére a Felek elszámolnak egymással.

3.4. Felek a fenti Megállapodást elolvasták, közösen értelmezték, és mint akaratukkal és jognyilatkozataikkal mindenben megegyezőt, aláírásra jogosult képviselőjük útján aláírták.

1. sz. melléklet: Támogatói Okirat
2. sz. melléklet: Általános Szerződési Feltételek


	Kedvezményezett:



Dr. Győri Ottilia
elnök
BUDAKÖRNYÉKI ÖNKORMÁNYZATI TÁRSULÁS
2026. ……………….

Pénzügyi ellenjegyzés:



Lantos Bernadett                            
pénzügyi osztályvezető

2026. …………………….

	Együttműködő tag



Deltai Károly
polgármester 
TELKI KÖZSÉG ÖNKORMÁNYZATA
2026. ……………….

Pénzügyi ellenjegyzés:


                       

gazdasági vezető

2026. …………………….

